
Fehim mill-Qari Il-Ħames Sena

**Ir-Radju**



# **Aqra s-silta.**

Ir-radju ġie vvintat fil-bidu tas-seklu 20 u għall-bidu kien jintuża bħala mezz ta’ komunikazzjoni bejn il-vapuri. Fost in-nies li ħadmu fuq din l-invenzjoni kien hemm it-Taljan Gugliermo Marconi. (paragrafu 1)

F’Malta r-radju daħal fl-1930 u l-ewwel programmi kienu bit-Taljan. Dak iż-żmien ir-radjijiet kienu kbar u goffi u kienu jinxtegħlu mis-swiċċ tad-dar. Dik il-ħabta mhux kulħadd kellu flus biżżejjed biex jixtri radju. Għalhekk kienet id-drawwa li jmorru jisimgħuh f’xi każin, ħanut tal-kafè jew saħansitra fil-pjazza tar-raħal fejn kienu jisimgħuh permezz ta’ loudspeaker. (paragrafu 2)

Fl-1935 f’Malta, daħal dak li kien jissejjaħ ir-Redifusion. Kien jaħdem bla wajers u kellu swiċċ biex minnu tixegħlu u titfih. Għall-ewwel beda jxandar l-aħbarijiet bil-Malti u bl-Ingliż. Aktar tard kien hemm min kien iħallas xi flus fix-xahar biex jisma’ programmi bil-Malti, l-Ingliż u t-Taljan. Dan il-mezz ta’ komunikazzjoni kien siewi għall-Maltin għax kien javżahom minn xi attakk tal-ajruplani waqt il-gwerra sabiex in-nies ifittxu l-kenn fix-xelters. Ir-radju kien ixandar ukoll x’qed jiġri madwar id-dinja fi żmien il-gwerra. (paragrafu 3)

Wara tmiem il-gwerra, ir-Redifusion kellu żewġ stazzjonijiet. Wieħed kien ixandar bil-Malti filwaqt li l-ieħor kien ixandar l-istazzjon Ingliż tal-BBC u stazzjonijiet oħra barranin. Fl-1947 bdew deħlin l-ewwel reklami fuq

ir-Redifusion. Fis-snin ħamsin in-nisa setgħu jsegwu programmi apposta għalihom. Fuq programm partikolari setgħu jsegwu riċetti, pariri dwar it-trobbija tat-tfal, taħditiet mingħand it-tobba, fuq is-sbuħija, il-manjieri u informazzjoni dwar il-moda, fost l-oħrajn. Is-semmiegħa setgħu jiktbu mistoqsijiet lill-preżentatriċi u din kienet tweġibhom fil-programm. (paragrafu 4)

Kienu jixxandru wkoll programmi reliġjużi, programmi għat-tfal kif ukoll ir-radjudrammi. Dawn kienu stejjer, novelli, poeżiji jew ħrejjef irrakkuntati f’forma ta’ reċta. Kienu jirrakkuntawhom xandara differenti u magħhom kienu jżidu xi mużika u ħsejjes li kienu jsiru dak il-ħin bħall-ħoss ta’ siġġu jersaq jew xi ilma jitferra’ minn xi tazza. Kienu jivvintaw xi ħsejjes ukoll. Pereżempju kienu jħabbtu l-iswaba’ mal-mejda biex jagħmlu l-ħoss ta’ żwiemel jiġru. Fis-snin ħamsin u sittin bdew jinstemgħu ħafna programmi mużikali. (paragrafu 5)

Illum ir-Redifusion m’għadux jeżisti għalkemm ġieli tara xi wieħed għall-bejgħ f’xi suq madwar Malta. Illum għandna r-radju li minkejja mezzi oħra ta’ komunikazzjoni aktar moderni, għadu popolari sal-lum. (paragrafu 6)

|  | | Veru | Falz |
| --- | --- | --- | --- |
| 1 | Ir-radju ivvintawh fi tmiem is-seklu għoxrin. |  |  |
| 2 | L-ewwel programmi kienu bil-Malti. |  |  |
| 3 | Ir-Redifusion kien jaħdem bil-wajers. |  |  |
| 4 | Fis-sena 1946 ma kienx hemm reklami fuq ir-Redifusion. |  |  |
| 5 | Ir-Redifusion daħal f’Malta fl-1935. |  |  |
| 6 | Il-BBC kien stazzjon Franċiż. |  |  |

# **Taħriġ A. Immarka Veru jew Falz**

**Taħriġ B. Wieġeb il-mistoqsijiet.**

7 Semmi żewġ postijiet fejn in-nies kienu jmorru jisimgħu r-radju.

(paragrafu 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8 Għalfejn kien importanti r-radju fi żmien il-gwerra? (paragrafu 3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9 Semmi 2 affarijiet li s-semmiegħa nisa setgħu jisimgħu dwarhom

fil-programmi tan-nisa. (paragrafu 4)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10 X’kienu r-radjudrammi? (paragrafu 5)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**Il-Morfoloġija – Il-Konġunzjonijiet:** Naf nuża tajjeb fil-kitba ta’ sentenzi l-konġunzjonijiet inkella, jew, għax, sabiex, mela, billi, għalhekk

**Taħriġ Ċ. Imla l-vojt bil-konġunzjonijiet: inkella, jew, għalhekk, sabiex, billi, għax.**

11 Għall-bidu r-radju ġie vvintat \_\_\_\_\_\_\_\_\_\_ in-nies ikollhom mezz ta’

komunikazzjoni fuq il-baħar.

12 \_\_\_\_\_\_\_\_\_\_ mhux kulħadd kellu flus biżżejjed biex jixtri radju, uħud kienu

jmorru jisimgħuh f’xi każin.

13 Ir-radju kienu jisimgħuh ukoll f’xi ħanut tal-kafè \_\_\_\_\_\_\_\_\_\_ fil-pjazza tar-

raħal.

14 Fis-snin ħamsin ir-Redifusion kien popolari man-nisa \_\_\_\_\_\_\_\_\_\_ fuqu setgħu

jsegwu programmi apposta għalihom.


15 Waqt il-qari tar-radjudrammi x-xandara kienu jżidu xi mużika \_\_\_\_\_\_\_\_\_\_

xi ħsejjes.

16 Ir-radju hu mezz ta’ komunikazzjoni siewi \_\_\_\_\_\_\_\_\_\_ tista’ tgħid li ssibu

f’kull dar.



**Kitba:**

Ikteb avviż li se jidher fuq bord dwar programm tat-tfal li se jsir fuq ir-radju. Ikteb madwar 40 kelma.

[http://ts2.mm.bing.net/th?id=I4673006679622169&pid=1.5](http://images.all-free-download.com/images/graphiclarge/board_pin_clip_art_10625.jpg)

**Tinsiex tikteb:**

* L-isem tal-programm
* Meta u x’ħin se jsir
* Fuq liema stazzjon se jsir

**Tista’ tikteb:**

* Min se jippreżentah
* Dwar xiex se jkun
* Jekk hux se jkun fih logħob jew kompetizzjonijiet